
«Inventions». Direcció: María Muñoz i Pep Ramis. Intèrprets dansa: Leo Castro, Enric Fàbregas, María Muñoz, Federica Porello, Pep Ramis, Zoltán Vakulya. Quartet de corda: Joel Bardolet (violí), Jaume Guri (violí), Masha Titova (viola), Daniel Claret (violoncel). Quartet de veus: Quiteria Muñoz, (soprano), David Sagastume (contratenor), Mario Corberán (tenor), Giorgio Celenza (baix). Direcció musical: Joel Bardolet. Música: Johann Sebastian Bach. Ajudantia de direcció: Leo Castro. Espai sonor: Fanny Thollot. Il·luminació: August Viladomat, Punt de Fuga. Espai escènic: Kike Blanco. Vestuari: CarmePuigdevalliPlantéS. Tècnica d’il·luminació: Irene Ferrer. Tècnic de so: Andreu Bramon. Producció executiva: Gemma Massó, Eduard Teixidor. Una coproducció del Grec 2020 Festival de Barcelona, Festival Internacional Temporada Alta i Mal Pelo. Hi col·labora: L’animal a l’esquena. Companyia Mal Pelo. Museu Marítim de Barcelona. Del 4 al 6 de juliol 2020. Reposició: Festival Grec 2026. Teatre Grec. Del 6 al 7 de juliol 2026.
_________________________________________________________
Les arquitectures de Johann Sebastian

Fa sis anys, quan encara ens tocava mantenir les distàncies emmascarades, el geni barroc de J.S. Bach va ressonar de la mà de Mal Pelo entre les glorioses parets gòtiques de Les Drassanes, una de les grans joies arquitectòniques de la ciutat de Barcelona. Llavors, amb la urgència imposada per uns temps pandèmics que podien obligar a canviar-ho tot d’un dia per l’altre, la companyia disposà només de deu jornades per preparar una proposta que , malgrat les presses, va ser molt ben rebuda.


Sis anys més tard, les composicions del mestre organista i les de tots els altres companys de viatge que l’acompanyen en aquesta aventura escènica, han tingut com a receptacle l’antiga pedrera de Montjuïc, reconvertida gràcies a un d’aquells esdeveniments que serveixen per reinventar Barcelona de tant en tant (en aquest cas, una exposició universal) en falsa però ben bonica imitació d’un teatre grec dels de debò.


I qualsevol dia d’aquests encara no determinat, és ben possible que ens tornem a trobar a un altre espai encara no concretat aquest mateix espectacle que, com ha passat ara, ja no serà ben bé el mateix espectacle. I no dic això pel fet obvi que cada nova representació d’un mateix espectacle és a la força diferent a l’anterior. Ho dic perquè aquesta proposta que al seu moment suposà la tercera trobada oficial entre Mal Pelo i Bach (tot i que, extraoficialment, d’altres muntatges de la formació incloguin també música seva i coreografies inspirades en els seus pentagrames) ,busca de forma explícita crear una mena de diàleg amb l’espai arquitectònic que l’acull, tot modificant i adaptant l’estructura mateixa del muntatge al nou entorn : res a veure, amb anar fent llogues d’un espai cap a un altre sense més canvis que els que implica ajustar-se a les dimensions i les prestacions tècniques de cada nova localització.


Passar de l’interior gòtic a l’exterior eclèctic en el qual conviuen la natura (un component sempre ben afí al tarannà de la formació) i l’amfiteatre dissenyat a la grega manera ,i disposar de molt més temps per preparar aquest debut a un espai que la companyia no havia trepitjat encara mai malgrat la seva llarga trajectòria , ha suposat també aquest cop un considerable augment del nombre d’artistes implicats en la mudança: ara tenim a l’escenari vuit músics i vuit ballarins.


I cal tenir en compte que, seguint la filosofia habitual a les propostes de Mal Pelo, més o menys a tots ells i s totes elles, sigui quina sigui la seva especialitat, els hi toca també quan cal fer una mica de tot. Aquí ,encara que siguis músic et pot tocar moure l’instrument seguint una coreografia que viatja en carretó . I aquí, encara que siguis ballarí et pot tocar convertir-te puntualment en actor , interactuar amb la resta de companys escènics fent ús d’una gestualitat no específicament dansada, i fins i tot demostrar la teva bona dicció de forma poliglota (als espectacles de mal Pelo acostumen a conviure diferents llengües) ,tot donant-li veu a la sempre notable part textual de la proposta.


I és que cal remarcar en aquest sentit que no totes les companyies que tenen la dansa com a fonament bàsic del seu treball se’n surten tan bé, quan es tracta d’introduir la paraula en el moviment, ni pel que fa a la forma de dir-la, ni pel que respecta al seu contingut.Però els referents literaris de Mal Pelo són tan notables, que també la part textual inventada per la companya ( el mateix títol de la proposta ja deixa clar el relleu conferit a la invenció i la reinvenció) es situa sempre a un ben alt nivell.


En qualsevol cas, tampoc es tracta d’inventar-ho tot de nou a cada espectacle, quan es disposa ja d’una forma de ser i de fer , d’una estètica i fins i tot d’una posició ètica que s’ha anat definint al llarg dels anys de forma ben explícita.


Emparant-se sovint sota l’ombra de John Berger (si Bach és en molts sentits el músic de capçalera de l’emblemàtica companyia creada per Maria Muñoz i Pep Ramis, l’autor britànic pot ser vist alhora com una de les seves essencials fonts d’inspiració , tant pel que fa al seu estil com a escriptor, com al seu compromís cívic, polític i ecològic), Mal Pelo segueix reclamant aquella imprescindible simbiosi amb la natura que tan sovint oblidem. La mateixa, per cert , que implica tenir situat al bell mig de la natura el que ha estat durant dècades el seu centre de creació, L’Animal a l’esquena.


I segueix remarcant-nos la bellesa del galop d’un cavall i veient en ella una metàfora de la nostra ànsia de llibertat. Segueix reconeixent en l’udol del llop la nostra necessitat de viure en bandada sense perdre per això les nostres senyes d’identitat. Segueix buscant en les arrels dels arbres les arrels del mateix propi estil. Segueix combinant el minimalisme amb l’exuberància, la sobrietat vestida de negre amb l’extravagància del barret que un cop més ens remet a l’entorn rural, el subtil humor irònic amb el qual s’insinuen segons quines derrotes amb l’esperançador tonalitat global que encara creu en un demà millor que avui.


I segueix també deixant anar senyals puntuals d’una melangia que s’ha anat accentuant amb el pas dels anys, a mesura que també s’ha anant accentuant la necessitat de parlar sobre el pes que ens deixa el pas del temps. Tot plegat, i cadascun d’aquests factors per separat , tenen el seu moment en aquest espai que reivindica la invenció, tot reivindicant alhora que cal reinventar-se cada cop que tens davant teu una nova arquitectura. Al cap i a la fi, d’això va una mica o un molt la vida, no? I Mal Pelo en ho recorda fent una nova demostració de l’eclèctic talent que es capaç de reunir sempre a cadascuna de els seves propostes. Com sempre també, brindant el resultat a l’eterna salut del gran Johann Sebastian!


Passar de l’interior gòtic a l’exterior eclèctic en el qual conviuen la natura (un component sempre ben afí al tarannà de la formació) i l’amfiteatre dissenyat a la grega manera ,i disposar de molt més temps per preparar aquest debut a un espai que la companyia no havia trepitjat encara mai malgrat la seva llarga trajectòria , ha suposat també aquest cop un considerable augment del nombre d’artistes implicats en la mudança.

Ramon Oliver, Racomana, 30 juliol 2026.

Absorbent coreografia d'un concert barroc

Mal Pelo balla amb unes coordenades, aparentment, antagòniques. Té un vessant fred, de ballar el buit mirant molt endins de l'ànima i una altra emocional que l'entronca amb la natura i el contacte (els troncs pelats, evoquen a una natura estilitzada, formen part del seu paisatge). Amb el contrapunt de Bach, han sabut fusionar molt bé el quartet de cant i el de corda deambulant per un espai immens, quasi místic al Museu Marítim. La proposta (que és una recerca que trobarà ressò en el treball formal acabat al Mercat de les Flors, d'aquí uns mesos: «Highlands») permet veure cada detall en desplaçaments que es repeteixen, seguint l'enrevessat laberint compositiu, que sedueix per la seva harmonia i també per com va variant el pes musical entre cordes i veus. Amb una orgànica decoració fet amb herbes seques (que recorden aquell «Mazùt» de Blaï Mateu i «Bèsties» de Baró d'Evel, companyia resident al Mas Espolla dels Mal Pelo), per moments, els cantants semblen ser noves lectures del Papageno («La flauta màgica») de Mozart. El joc endiablat amb les notes de Bach deurien inspirar Mozart, mig segle més tard.

La nau barroca del Marítim, tota buida, amb les pedres de les parets i unes columnes de notable potència, casa molt bé amb l'univers sonor i també amb el transitar calmat del monjo que actua quasi de mestre de cerimònia. La disposició de la sala obliga a triar què es vol seguir (sigui una ballarina en espera calmada però intensa, sigui el cant o la interpretació musical o els amplis desplaçaments de la resta de la companyia). La transmissió que Maria Muñoz ha fet del seu solo de Bach a Federica Porello té un nou exercici amb la repetició de les dues intèrprets. Potser sense pretendre-ho capten el moviment i la memòria de de dos cossos com al darrer experiment de «MozartNu» de Iago Pericot, el 2008.

El treball de Mal Pelo és fet de xiuxueigs (com el perfil del cavall projectat al mur del fons) i de crits (com el picar amb la destral el tronc amb ràbia). La música encomanadissa de Bach (també Àngels Margarit la va utilitzar a «Back àback», per exemple) convida a ballar al públic. És una sonoritat aèria, àmplia, optimista que es diversifica per una àmplia gamma de colors musicals. Una petita festa per a privilegiats que convida a resseguir tot l'univers Bach de Mal Pelo en la propera constel·lació del Mercat de les Flors, al febrer vinent.

Jordi Bordes, Recomana, 7 juliol 2020

Bachianes

Mentre els grans festivals d'estiu europeus han cancel·lat la seva celebració (Avinyó, Edimburg), el Grec de Barcelona ha decidit tirar endavant, amb totes les limitacions que fan al cas i els "danys col·laterals" en la programació que han obligat a improvisar i a crear en molt poc temps. És el cas de l'espectacle que Mal Pelo ha presentat al Museu Marítim convertint un espai tardomedieval com les Drassanes Reials en un lloc màgic on catorze intèrprets de diferents disciplines hi han encastat en nou dies un rar camafeu on cada tall de les seves múltiples cares il·lumina els altres en una irisació de talents. És veritat que «Inventions» s'inscriu en un projecte de llarga alenada que té la música de Bach com a base creativa, d'ençà el solo que Maria Muñoz va presentar al difunt Festival de Sitges fa una bona pila danys (2004). Per a la present ocasió s'han convocat un quartet de corda i un quartet de veus d'excepcional cromatisme que van esgranant una saborosa selecció de l'ingent corpus bachià, el déu de la música clàssica, font inesgotable d'inspiració de la música ulterior. Una tria melòdica vibrant que escandeix la dansa, el gest, el moviment, la plàstica de la representació. I és que la complicitat artística que ha teixit Mal Pelo entre les distintes especialitats creatives converteix el que podria ser un collage en un aliatge de molts quirats. Es pronuncien solos de María Muñoz o de Pep Ramis, sovint amanits amb videos i textos d'alt voltatge, de Federica Porello, Zoltán Vakulya o Leo Castro, que ratllen l'espai amb elegància i precisió, i que s'entortolliguen en figures suggeridores i electritzants. El carro que transporta els músics és un element cinètic de gran potència, i recorre l'espai mentre els instruments ataquen una peça. És una imatge de ressons atàvics, perquè músics i portador del carro van cofats amb uns barrets vegetals que ens recorden els orishas afrocubans o les màscares d'hivern centreuropees (els Iltis alsacians, els Sylvesterklaus suïssos, els Binsengeist bàvars, els Strohschaben austríacs o els Startzi búlgars, entre tantes d'altres caretes dels carnavals rurals més arcaics). Cuculles de sabor ritual dissenyades per Carme Puigdevall que conviden a l'experiència cerimonial. El quartet vocal no només fa gala d'uns timbres fluïts i poderosos, sinó que entren en el joc escènic sense prevencions, i així la soprano Quitèria Muñoz apareix a les espatlles d'un portador i, mentre canta, avança sostinguda en llargs pals com un pas de setmana santa, el tenor Mario Corberan i el baix Giorgio Celenza s'entonen en corredisses hilarants, l'un portant l'altre en un carretó, o fent mitja amb ràfia. Les partitures de Bach s'encavalquen amb un evocador món sonor creat per Fanny Thollot, tot plegat en aquest espai d'arcades i pilastres, amb públic a tres bandes i punts de visió extremadament polièdrics. Entre les imatges plàstiques sobresurt el tronc d'arbre suspès en l'aire que Pep Ramis colpeja amb una aixa, homenatge a l'ofici que durant segles s'exercia en l'espai de les drassanes: els calafaters o constructors de vaixells. O la misteriosa figura que coberta d'un capot amb capulla que no li deixa veure el rostre, deambula i recorre el marc arquitectònic, sovint grallant com un corb. Els estímuls auditius, visuals i corèutics arriben al seu clímax en un final on tots els intèrprets dibuixen un cercle i entonen —cantants, instrumentistes i ballarins— una darrera peça de Johan Sebastian.

Francesc Massip, Recomana, 7 juliol 2020

Inventar-se ballar


La companyia Mal Pelo ha presentat al Festival Grec 2020 la tercera aproximació a Bach. Primer van readaptar i transmetre a Federica Porello l’aclamat solo de María Muñoz del 2004. La temporada passada van dansar al voltant de les mil adaptacions, per exemple en el registre jazzístic, que s’han fet del músic del barroc. I en aquesta ocasió, a l’espera de l’espectacle que tancarà la tetralogia i que tindrà lloc al Mercat de les Flors el mes de maig de 2021, han volgut jugar a una sort d’imaginada relació amb el compositor a través d’una peça de títol ben explícit: «Inventions». Música en directe, diàleg amb l’espai arquitectònic del Museu Marítim de Barcelona i un grup d’intèrprets de dansa excel·lents, començant per l’altre fundador del grup: Pep Ramis.


Les inèdites condicions de prevenció en les quals s’està desenvolupant el Festival havien de tenir algun avantatge: l’entrada esglaonada del públic i el silenci previ a la funció n’és la més destacada. Parelles, grups d’amics, que la forçada separació física convidava a un recolliment molt adequat per a una ocasió així. L’espera s’acompanyava de l’aparició d’un personatge entre sinistre i evocador de la mà d’Enric Fàbregas. Conjurava un aire de dissolució en el temps i l’espai on tindria lloc la representació. Una transferència cap a una experiència singular que només apagar-se els llums es va confirmar amb l’aparició del quartet de corda: Joel Bardolet (violí), Jaume Guri (violí), Masha Titova (viola), Daniel Claret (violoncel), sobre una petita plataforma amb rodes que era arrossegada. Servia tot plegat d’anunci per situar-nos en una realitat paral·lela, que el quartet de veus: Quiteria Muñoz (soprano), David Sagastume (contratenor), Mario Corberán (tenor), Giorgio Celenza (baix) i la resta de ballarins de la companyia: Zoltán Vakulya i Leo Castro van accentuar tota la representació.


De la dansa de Mal Pelo se n’ha parlat fins a esgotar els adjectius. A risc de no resultar nou, dos trets accentuats en aquesta obra. El primer es podria resumir amb la següent idea: la individualitat s’esgota en el treball de grup. És condició imprescindible una qualitat expansiva, que s’allargassa en figures mal·leables, extremadament làbils amb les quals expressen l’estat de l’ànima més subtil i alhora de gravetat circumspecta. Però només té sentit perquè s’executa en un conjunt, una mena de realitat màgica des de la qual es planteja el treball: els camperols, la festa, el so de la natura, els cavalls i l’encarnació de la tradició. Aspecte aquest últim sempre present en els treballs de la companyia, on la cultura és de tots i no només d’uns pocs.


Per altra banda, com a segona característica, destacar que aquell joc és cosa compartida i per això la línia que dividiria les diferents especialitats (músics, cantants i ballarins) tendeix a zero. Justament per una raó: la matèria sensible no entenc d’altra cosa que de la capacitat de seducció comunitària, en un exercici de mirada àmplia, col·lectiu, que implica el públic disposat entorn de l’escenari i que pren part, com a espectador privilegiat, d’aquest joc imaginari sobre música, dansa i la seva correlació amb l’espai. En un diàleg condicionat per la constant del temps (el barroc compositiu, el gòtic arquitectònic, la dansa contemporània, la interpretació i els escassos assajos en època de pandèmia) i tanmateix fusionada amb determinació des de l’esperit dels artistes que la fan possible.


Ara bé, més enllà de totes aquestes qualitats, l’element definitiu a «Inventions» arriba de la mà del discurs que transita tot l’espectacle: inventar-se ballar una música mai no composta en el sentit que s’empra, ni amb aquells acompanyaments, ni en aquelles versions. S’exemplifica definitivament en la secció final de l’obra, amb el fragment de la «Partita número 2», el gran cant a l’enyor, la gran cúspide de la reflexió sobre la vida i la mort que Bach dedicà a la seva dona, i que es barreja amb aportacions vocals descontextualitzades i amb una sinergia final entre tots els intèrprets, al voltant d’allò que resulta l’autèntic i el més preuat valor de l’acte escènic: la commoció, a una banda i l’altra, importa poc l’instant precís en el qual s’experimenta.


Al Mercat de les Flors s’ha programat, en format constel·lació, el «Bach Project» de Mal Pelo amb les quatre obres i un concert. Serà de visita obligatòria en la nova temporada per a qualsevol que vulgui saber com es balla des de tanta audàcia.

Jordi Sora, El Temps de les Arts / Recomana, 8 juliol 2020

Elegante fluidez

Museo marítimo. Sala espaciosa, un rectángulo de más de 20 metros de largo con diversas columnas de piedra. En tres de sus lados, el público escrupulosamente separado para mantener la distancia. Un miembro de la compañía deambula, capucha puesta, con una oscura capa de misterio. Así empieza «Inventions», el nuevo espectáculo de la compañía de danza Mal Pelo que une su arte con un cuarteto de voz, otro de cuerda, la música de Bach y un espacio sugerente.

Los bailarines se mueven vaporosos, hipnóticos. Se dejan llevar por el peso de su cuerpo, como si una suave brisa guiara sus movimientos. Se esparcen, vestidos de riguroso y elegante negro, desplazándose por el espacio como juguetonas gotas de agua. Interactúan con los músicos y cantantes, que aparecen a escena de formas variopintas, ya sea montados en una carreta o subidos a los hombros de uno de ellos. Y a lo largo de la pieza consiguen momentos vibrantes, como la intensidad de Pep Ramis cuando le da hachazos a un tronco en un in crescendo musical y emocional. O como el canon de movimientos en que Maria Ramis, Zoltan Vakulya i Federica Porello interpretan la misma coreografía con unos segundos de retardo, creando una evocadora ola de movimiento.

Los detalles escenográficos suenan a campo, a madera, a calma. En algunos momentos, diferentes en función de dónde está cada uno sentado, las columnas tapan la visión. Y sin embargo el flujo es constante a lo largo de la sala, por lo que siempre se puede girar la cabeza, fijarse ahora en uno u otro, dirigir la mirada para confeccionar una visión propia del montaje. Solo al final la acción se concentra cuando, 45 minutos después del inicio, todos los participantes terminan en un círculo harmonioso, con un foco que les ilumina. Y así se interpreta el último pasaje de voces y cuerda. Un final sutil y relajado que sin embargo sabe a poco. Después de los aplausos, el Ramis se dirige al público y comenta que la función ha sido creada en 10 días. Si eso es lo que han conseguido en tan poco tiempo, definitivamente queremos más.

Alba Cuenca Sánchez, Recomana, 9 juliol 2020
Mal Pelo contra el tiempo y el espacio

Más que fructífera. Así es la inspiración que Mal Pelo extrae de la música de Johann Sebastian Bach. Al solo «Bach» (2014) de María Muñoz se añadió el año pasado «On Goldberg Variations», uno de los trabajos más de delicados y redondos de la temporada. La tetralogía se cerrará con «Highlands» en mayo del 2021. Mientras tanto, presentan en el Festival Grec «Inventions», una pieza concebida como un diálogo con la arquitectura de volúmenes medievales del Museu Marítim de Barcelona, un reto complejo teniendo en cuenta las circunstancias.


Pep Ramis, codirector junto a Muñoz y también intérprete, lo advertía al finalizar la pieza: diez días de trabajo no permiten hablar de un espectáculo acabado. Las compañías han aceptado el reto de salvar un festival que salta al vacío desde el confinamiento, y es encomiable. El público permaneció en su silla sin moverse, respetando la separación, aunque en muchos momentos eso supusiera perder la visibilidad detrás de las molestas columnas, sobre todo en las escenas corales que concentraban la actividad en lugares concretos del alargado escenario.


Contra los obstáculos visuales, las acciones se atomizaron para que casi siempre existiera un punto con información. Las individualidades de cada intérprete se mantuvieron en cada gesto, aun cuando permanecían inactivos en un rincón. La sincronía y el juego casi matemático de los movimientos y las partituras sostuvo y proyectó la tensión hasta los altos techos. No cuesta imaginar a los bailarines y sus sobrios trajes negros como notas musicales correteando arriba y abajo. Elegancia barroca y culta contrapunteada con poesía de la naturaleza expresada en los textos, las proyecciones, en la mínima escenografía arbórea y también en ciertos adornos del vestuario de los músicos, que parecían trajeadas criaturas de los bosques.

Emociones contra las cuerdas


Los dos cuartetos (cuerdas y voces) encontraron la vibración del espacio y supieron acoplar el sonido a la dimensión de las naves. Se escuchó una selección ecléctica con piezas como «El arte de la fuga» y otras composiciones del Bach más atemperado. En la partitura coral del espectáculo músicos y cantantes jugaron también a proponer acciones y movimientos, a integrarse con los seis bailarines hasta el mismo instante de la escena final, respirando unidos en un círculo que se extingue poco a poco. Sacro y al mismo tiempo muy humano.

Manuel Pérez Muñoz, El Periódico, 7 juliol 2020

